काठमाडौँ — व्यस्त महेन्द्रराजमार्गको दाउन्ने गैंडाकोट खण्डमा खाल्टैखाल्टा छन् । बढी तौल बोकेका गाडी चौबिसै घण्टा ओहोरदोहार गर्ने त्यो सडकमा लगातार वर्षातका कारण सडकमा खाल्टैखाल्टा बनेको हो ।
महेन्द्रराजमार्गमा खाल्टो परेको २४ घण्टा भित्रै टालीसक्नुपर्ने भएपनि सडक डिभिजन कार्यालयको हेल्चेक्राईंले महिनौसम्म पनि खाल्टाहरु पुरिएको छैन । त्यसले दुर्घटनाको जोखिम बढेको छ भने यात्रुले सास्ती भोगिरहेका छन् ।
खासगरी दाउन्ने, दुम्किवास बजार, होङसी सिमेन्टमा आउजाउ गर्ने चोक र सबैजसो पेट्रोलपम्प अघिल्तीरको राजमार्गको खाल्टा पानी जमेर हिलाम्य छ । दुम्किवास बजारमा मुख्य राजमार्गमा ठुल्ठुला खाल्टा परेको ७ महिना बितिसक्दापनि मर्मत सम्भारमा कसैले चासो देखाएका छैनन् ।
विनयी त्रिवेणी गाउँपालिकाले खाल्टा पुर्न १ लाख रकम बिनियोजन गरेर काम गरेको थियो । ग्राभल हालेर खाल्टा पुर्न खोजिएपनि लगातारको वर्षात् र ठुला खाल्टा भएकाले सम्याउन सकेन । दुम्किवास खण्डको ५ सय मिटर खण्डभन्दा बढी क्षेत्रमा ठुल्ठुला खाल्टामा पानी जमेर हिलाम्य भएको छ ।
‘पानी जमेकामारण राजमार्गमा हुईंकिने गाडीले पैदलयात्रुलाई हिलाम्य बनाउने गरेको छ,’ दुम्किाबासका स्थानीय दानबहादुर चौधरी भन्छन्, ‘भत्केको ७ महिना भैसक्यो सडकले चासो दिएको छैन ।’ खाल्टोमा पानी जमेका कारण राजमार्गमा जाम पनि हुने गरको छ ।
जिल्ला ट्राफिक प्रहरी निरिक्षक लक्ष्मणबहादुर शाही सडक कार्यलयको बेवास्ताले सडक समयमै नबनाउँदा दुर्घटना समेत भएको बताउँछन् । ठुला खाल्टाकै कारण साउन दाश्रो साता एउटा कार उछिट्टीएर दुर्घटना भएको उनले बताए । खाल्टोका कारण साउनमा ३ वटा दुर्घटना भएको छ ।
सडकमा देखिएका खाल्टो र पानी जमेको स्थान मर्मतकालागि सडक डिभिजन कार्यालयमा पटकपटक पत्राचार गरेपनि वास्ता नभएको उनको भनाई छ । ‘बजारको सौन्दर्यता बिग्रीएको छ यात्रुले सास्ती भोगेका छन,’ उनले भने ।
डिभिजन सडक कार्यालय बर्दघाटका ईन्जिनियर युवराज पाण्डेले सडक पुरानो भएकाले भत्किनु स्वभाविक भएको बताए । उनले भने, ‘४ लेनको सडक चाँडो बन्ने भएकाले एकैचोटि उसैले गरोस् भनेकाले हिलाम्य भएको हो ।’ वर्षातमा सडक बनाउन खोजेपनि नबन्ने भएको र थोरै पुरेर नहुने भएकाले सडक क्षतिग्रस्त भएको दाबी गरे ।
सडकका उपभोक्ता बढेको र धेरै भार बोकेका गाडी थेग्न सक्ने सडक नबनेको उनले दाबी गरे । २४ घण्टा भित्र बनाउनुपर्ने भएपनि बजेट अभावका कारण बनाउन नसकिएको उनको तर्क थियो । भैरहवा–बुटवल खण्ड झैं ४ लेनको सडक चाँडो ठेक्का लाग्ला भनेर पनि बनाउन ढिलो गरिएको उनको भनाई छ । राजमार्गमा बाक्लो पीच गर्नुपर्ने भएपनि बजेट अभावले पतलो गर्नुपर्ने बाध्यताका कारण पनि सडक छिटो भत्किने गरेको पाण्डेको दाबी छ ।
जाजरकोट — गत आइतबार पहिरोमा आफन्त गुमाएका परिवारलाई एक लाखका दरले राहत सहयोग उपलब्ध गराएको छ । प्रमुख जिल्ला अधिकारी ललितकुमार बस्नेतले पहिरोमा ज्यान गुमाएका ९ जनाका आफन्तलाई उक्त राहत उपलब्ध गराएका हुन् ।
पहिरो पीडित परिवारलाई राहत हस्तान्तरण गर्दै जाजरकोटका प्रजिअ ललितकुमार बस्नेत । तस्बिर : भीमबहादुर सिंह/कान्तिपुर ।
भेरी नगरपालिका–३ ठाँटीबजारमा पहिरोले दुई घर पुरिँदा मृत्यु भएका ८ बालबालिकासहित ९ जनाका पीडित परिवारलाई उक्त राहत दिएको हो । प्रजिअ बस्नेतले पीडितहरुले आश्रय लिएको बृद्धाश्रममा पुगेर चेक हस्तान्तरण गरेका हुन् । पहिरोले घर पुरिएर विस्थापित भएका पत्रकार तीर्थ बोहरा र गोपाल सुनारलाई तत्काल व्यवस्थापनका लागि १०/१० हजार नगदसमेत हस्तान्तरण गरेको प्रजिअ बस्नेतले बताए ।
त्यस्तै कर्णाली प्रदेश सरकारले पीडित परिवारलाई एक मृतकको २५ हजार दरले रकम उपलब्ध गराएको छ । प्रदेश सरकारले २० हजार बराबरका खाद्य सामग्री पनि वितरण गरेको प्रजिअ बस्नेतले बताए ।
भेरी नगर कार्यपालिकाले मृतकका आफन्तलाई ३० हजार र कुशे गाँउपालिकाले पनि ४ जना मृतकका आफन्तलाई २५ हजारका दरले राहत उपलब्ध गराउने निर्णय गरेको छ । भेरी नपाले घाइते लालबहादुर लुहारको उपचारका लागि २० हजार दिएको प्रमुख प्रशासकीय अधिकृत डिल्लीराज बेल्बासेले बताए ।
कुशे गापाले पीडित परिवारलाई तत्काल राहतका लागि भाडाँकुडाँ, दाल, चामल, नून, तेल, कम्बल लगायतका सामग्री वितरण गरेको उपाध्यक्ष रामछाया शाहीले बताइन् ।
त्यसैगरी नेपाल निजामती कर्मचारी संगठन जाजरकोटले प्रतिपरिवारलाई २५ केजी चामल, २ केजी दाल, २ केजी चिनी, २ केजी चिउरा, १ लिटर तेल, १ केजी नुन र १ कम्बलका दरले राहात उपलब्ध गराएको बताए । नेपाल रेडक्रस, उद्योग बाणिज्य संघ लगायत संघसंस्थाले पनि राहत सामग्री उपलब्ध गराएका छन् । पत्रकार बोहरालाई नेपाल पत्रकार महासंघ जाजरकोट शाखाले १० हजार, अर्थसरोकार अनलाइनले ५ हजार ५ सय ५५, मिरमिरे अनलाइनले ५ हजार १ सय र गर्जनपोष्ट साप्ताहिकले ५ हजार ५ सय सहयोग गरेका छन् ।
पहिरोले पुरिएर ९ जनाको मृत्यु भएको थियो । घटनामा परेका लालबहादुर लुहारको जीवित उद्धार गरिएको थियो । पहिरोले घर भत्किँदा पुरिएका १२ वर्षीय गोविन्द परियारको शव अझै निकाल्न सकिएको छैन ।
नेपाल वायुसेवा निगम सधैँजसो समाचारमा छाउँछ । गतिलो कामले होइन । ६० वर्ष पुगे पनि परिपक्व हुन सकेको छैन । बजारमा एकाधिकार होउन्जेल सबैभन्दा बढी राजस्व तिर्ने...
पहिलो विश्वयुद्ध (१९१५–१९१८) अन्त्य भएको गत ११ नोभेम्बरमा सय वर्ष पुग्यो । त्यस दिन युद्धविरामको सम्झनामा पेरिस, लन्डन, पोल्यान्ड, अस्ट्रेलिया, न्युजिल्यान्डलगायत स्थानमा भव्य कार्यक्रम भए । विश्वयुद्धसित...
लगानीलाई आर्थिक वृद्धिको पूर्वसर्त हो । मुलुकले लिएको दीर्घकालीन विकासका लक्ष्य हासिल गर्न अहिले भइरहेको लगानी पर्याप्त छैन । सन २०३० सम्म मध्यम आय भएको मुलुकमा पुग्ने...
मेरा दुई छोरी छन् । ती दुवै छोरी जन्मिँदा म खुसी थिएँ । चिकित्सा विज्ञानको जमानामा आफ्ना शिशुको लिंग जन्मिएपछि मात्रै थाहा पाएकी हुँ । छोराछोरीमा भेदभावको सोच...
मानव अधिकारको पछिल्लो अवधारणा कमजोर पक्षको हित संवद्र्धन गर्नु र सीमान्तकृत समूहको हितमा विशेष ध्यान दिनु हो । सरकारी नोकरीमा आरक्षण व्यवस्था यसैको एउटा उदाहरण हो ।...
सरकारले सन् २०२० मा २० लाख पर्यटक नेपाल भित्र्याउने लक्ष्य लिएको छ । त्यसैअनुरूप प्रचारप्रसार, नयाँ पर्यटकीय गन्तव्य पहिचान र सूचीकृतजस्ता काम अगाडि बढाएको छ । यो...
यो लेख अलिक शिक्षक मानिसले लेखेजस्तो देखिन सक्छ । भए होस्, एकाध कुरा लेखिहालुँ भन्ने लागेको छ । लेख बुझिएनन्, यसपालि त अलिक बुझियो अथवा बुझिएन भन्ने...
केहीअघि पत्रकार उज्ज्वला महर्जन र काठमाडौं महानगरपालिकाका पूर्वकर्मचारी रश्मिला प्रजापतिले आफूहरू प्रदेश नम्बर ३ का पूर्व भौतिक पूर्वाधार विकास मन्त्री केशव स्थापितबाट प्रताडित हुनुपरेको सार्वजनिक...
लक्ष्मीपूजाको बिहानै नेपालको सम्पूर्ण न्यायजगत स्तब्ध भयो, पाँच दशकभन्दा अधिक समय कानुन व्यवसायीका रूपमा क्रियाशील वरिष्ठ अधिवक्ता कुसुम श्रेष्ठको लक्ष्मीपूजाको निधनमा । कुसुम श्रेष्ठले २०२०/२०२१ सालतिर...
निराशा र कुण्ठाको यात्रा कहाँ गएर टुंगिन्छ ? सायद सबैको गन्तव्य सुखद नहोला । तर चीनका केही युवाले निराशा र कुण्ठा पोख्न सुरु गरेको प्रचलन आज संसारमै...
यो वेबसाइट कान्तिपुर राष्ट्रिय दैनिकको आधिकारिक न्युज पोर्टल हो । नेपाली भाषाको यो पोर्टलले समाचार, विचार, मनोरञ्जन, खेल, विश्व, सूचना प्रविधि, भिडियो तथा जीवनका विभिन्न आयामका समाचार र विश्लेषणलाई समेट्छ। पूरा पढ्नुहोस् »